Den atlantiske orkansesongen 2008

Den atlantiske orkansesongen 2008 pågikk offisielt fra 1. juni 2008 til 30. november 2008. Historisk sett dannes de aller fleste tropiske syklonene i denne perioden av året. Orkansesongen startet noe tidlig med den tropiske stormen Arthur som ble dannet 30. mai utenfor kysten av Belize.


== Stormer ==


=== Den tropiske stormen Arthur ===
Hovedartikkel: Den tropiske stormen Arthur (2008)Den tropiske stormen Arthur ble dannet den 31. mai utenfor kysten av Belize. Stormen gikk i oppløsning 2. juni.


=== Orkanen Bertha ===
Orkanen Bertha ble dannet 3. juli utenfor de afrikanske Kapp Verde-øyene. Systemet økte i styrke etterhvert som det beveget seg i retning av Nord-Amerika, men traff ikke land. Bertha gikk i oppløsning 20. juli. Orkanen var på det sterkeste en kategori 3-orkan.


=== Den tropiske stormen Cristobal ===
Den 18. juli ble det tredje tropiske lavtrykket dannet av et lavtrykk utenfor den amerikanske delstaten Georgias kyst. Den ble senere samme dag oppgradert til tropisk storm. Cristobal beveget seg parrallelt med USAs østkyst, men gikk aldri inn over land. Cristobal ble ekstratropisk 23. juli og gikk i oppløsning samme dag.


=== Orkanen Dolly ===
Dolly ble dannet i Det karibiske hav 20. juli. 21. juli gikk Dolly inn over land ved Cancún i Mexico. Jordskred som følge av stormen kostet 17 mennesker livet i Guatemala. Dolly gikk i oppløsning 25. juli og var på det sterkeste en kategori 2-orkan.


=== Den tropiske stormen Edouard ===
Hovedartikkel: Den tropiske stormen EdouardEdouard ble dannet 3. august som et tropisk lavtrykk, men ble senere oppgradert til en tropisk storm. Tidlig 5. august gikk stormen inn over land ved Texas og Louisiana. Senere samme dag ble stormen nedgradert til et tropisk lavtrykk. Den beveget seg da innover mot sentrale Texas mens den fortsatte å svekkes. 7. august løste Edouard seg opp til et ordinært lavtrykk.


=== Den tropiske stormen Fay ===
Hovedartikkel: Den tropiske stormen FayDen tropiske stormen Fay oppsto i forbindelse med en tropisk bølge i det nordøstlige Karibia i midten av august. Systemet førte med seg kraftig over Leeward Islands og Puerto Rico før det dreide vestover. 15. august ble systemet gitt navnet Den tropiske stormen Fay. Senere samme dag førte Fay til kraftig nedbør på Hispaniola-øya, noe som forårsaket fare for flom. 18. august traff stormen land i Florida. I Haiti ble 50 mennesker drept i en bussulykke som en direkte følge av Fay.


=== Orkanen Gustav ===
Hovedartikkel: Orkanen GustavDen fjerde uken i august utviklet det seg et urolig værområde i det tropiske Atlanterhavet som etterhvert drev inn i Det karibiske hav. Gode forhold førte til at systemet kunne utvikle seg videre og fikk status som et tropisk lavtrykk om morgenen 25. august da det befant seg vest for Windward Islands. Lavtrykket økte raskt i styrke og ble navngitt Den tropiske stormen Gustav senere samme ettermiddag og orkanen Gustav tidlig 26. august. Orkanen ble svekket sent 27. august til tropisk storm. 29. august ble Gustav oppgradert til en orkan av kategori 1 og 30. august til en kategori 3-orkan.


=== Orkanen Hanna ===
Hovedartikkel: Orkanen Hanna (2008)Det åttende tropiske lavtrykket ble dannet 28. august av et lavtrykksområde øst-nordøst for de nordlige Leeward Islands. Den ble oppgradert til en tropisk storm samme dag. Hanna ble 1. september oppgradert til en kategori 1-orkan. Hanna lå da nær øya Mayaguana i Bahamas.


=== Orkanen Ike ===
Hovedartikkel: Orkanen IkeEt område med urolig vær utenfor kysten av Afrika utviklet seg i slutten av august langsomt til et tropisk lavtrykk. Systemet fikk 1. september navnet "Det niende tropiske lavtrykket". Det befant seg da vest for Kapp Verde-øyene. Samme dag ble lavtrykket oppgradert og navngitt Den tropiske stormen Ike. Ike ble 3. september oppgradert til en kategori 1-orkan. Ike gikk så gjennom en eksplosiv intensifisering og bare 12 timer etter at Ike var en tropisk storm ble den oppgradert til en kategori 4-orkan.


=== Den tropiske stormen Josephine ===
Et urolig værområde nær kysten av Afrika utviklet seg i slutten av august. Området dro sør for Kapp Verde-øyene og 2. september utviklet området seg til det tropiske lavtrykket 10. Lavtrykket ble samme dag oppgradert og navngitt Den tropiske stormen Josephine.


=== Orkanen Kyle ===
Hovedartikkel: Orkanen Kyle (2008)Et urolig værområde utviklet seg i tredje uke av september til den tropiske stormen Kyle. Kyle ble 27. september oppgradert til en kategori 1-orkan. Kyle traff land i Yarmouth i Nova Scotia i Canada 28. september. Få timer senere ble Kyle ekstatropisk.


=== Den tropiske stormen Laura ===
Hovedartikkel: Den tropiske stormen LauraEt stort ikke-tropisk system i de nordlige og midtre delene av Atlanterhavet beveget seg sakte vestover fra Azorene i siste uke av september. Da det kom inn over varmere vann antok det tropiske trekk og ble navngitt Den subtropiske stormen Laura 29. september. 30. september ble Laura omklassifisert fra subtropisk til tropisk storm.


=== Den tropiske stormen Marco ===
Hovedartikkel: Den tropiske stormen MarcoMarco ble dannet som det 13. tropiske lavtrykket av et svært lite, men godt organisert lavtrykk i Campechebukta 6. oktober. Lavtrykket økte raskt i styrke og ble navngitt den tropiske stormen Marco samme dag. Etter å ha gått inn over land i Mexico gikk stormen i oppløsning. Marco er en av de minste tropiske syklonene som har blitt registrert noen gang.


=== Den tropiske stormen Nana ===
Den tropiske stormen Nana ble dannet 12. oktober av et uværsområde omtrent midt mellom kysten av Afrika og De små Antiller i det tropiske Atlanterhavet. 


=== Orkanen Omar ===
Hovedartikkel: Orkanen OmarEt urolig værområde tok form i det østlige karibiske hav i andre uke av oktober. Etter å ha drevet sakte over regionen organiserte det seg nok til å bli klassifisert som tropisk lavtrykk den 13. oktober. Systemet styrket seg til den tropiske stormen Omar og videre til en kategori 1-orkan dagen etter.


=== Tropiske lavtrykk 16 ===
Et uværsområde utenfor Nicaragua utviklet seg 14. oktober til tropiske lavtrykk 16. Systemet traff land i Honduras 15. oktober og gikk i oppløsning i innlandet.


=== Orkanen Paloma ===
Et uværsområde i Det karibiske hav organiserte seg 5. november til tropiske lavtrykk 17 utenfor Nicaragua. Dagen etter ble lavtrykket oppgradert til Orkanen Paloma.


== Orkannavn 2008 ==
Hvert år lages en liste over hvilke orkannavn som skal gjelde for det året. Om mulig blir samme liste brukt igjen hvert sjette år. Listen for 2008 er derfor samme liste som for Den atlantiske orkansesongen 2002, med unntak av Ike og Laura som vil erstatte Isidore og Lili.

Arthur (storm)
Bertha (orkan)
Cristobal (storm)
Dolly (orkan)
Edouard (storm)
Fay (storm)
Gustav (orkan)
Hanna (orkan)
Ike (orkan)
Josephine (storm)
Kyle (orkan)
Laura (storm)
Marco (storm)
Nana (storm)
Omar (orkan)
Paloma (orkan)
Rene (ikke brukt)
Sally (ikke brukt)
Teddy (ikke brukt)
Vicky (ikke brukt)
Wilfred (ikke brukt)


== Se også ==
Orkansesongen for Stillehavet 2008


== Eksterne lenker ==
National Hurricane Center Offisiell nettside